open-index/open-wikipedia-markdown huggingface dataset:
Garbiñe Abasolo

**Garbiñe Abasolo García** (Bilbo, 1964ko maiatzaren 17a - ) modelo ohia eta enpresaburua da.

## Biografia 
1983an Miss Espainia lehiaketak irabazi zituenean, titulua eskuratzeko lehendabiziko euskaldun bilakatu zen. Urte hartan Miss Universe eta Miss Europe lehiaketetara aurkeztu zen, non *Miss Fotogenia* titulua eskuratu zuen.

Ibiltokia utzi ondoren ezkondu eta seme bat izan zuen.
Egun modelo agentzia bat du Madrilen.

## Erreferentziak
Torbjørn Yggeseth

**Torbjørn Yggeseth** (1934ko ekainaren 18a – 2010eko urtarrilaren 10a) 60ko hamarkadak eski-jauzilari norvegiarra zen. Askerren jaio zen.

Yggesethek Holmenkollen eski jaialdiko jauzi-txapelketa irabazi zuen 1963an, Holmenkollen domina (Alevtina Kolchina, Pavel Kolchin eta Astrid Sandvikekin batera) irabazi zuen urte berean. Bi Neguko Olinpiar Jokoetan parte hartu zuen. Erretiroa hartu ondoren, Nazioarteko Eski Federazioaren barnean administratibo egon zen.

Yggeseth Ameriketako Estatu Batuetako Aireko Armadarekin pilotu bezala entrenatu zen. Horrez gain, 1979-1980 denboraldian hasi zen Eski-jauzi Munduko Kopa sortu zuen.

Yggeseth minbiziak jota hil zen.
Ethiopian Airlinesen 409 hegaldia

**Ethiopian Airlinesen 409 hegaldia** Beirut eta Addis Abeba hiriak lotzen zituen hegaldia zen. Beirut–Rafic Hariri nazioarteko aireportutik irten eta gutxira, Mediterraneora erori zen, ustez eguraldi txarra zela eta. Hildako guztiak baieztatu dituzte eta Libanoko gobernuak bidaiari guztiak hiltzat ematen ditu.

## Bidaiariak eta tripulazioa 
Libanorako Frantziako enbaxadako Anne Charlotteren esanetan, Marla Sanchez Pietton, Frantziako enbaxadorearen emaztea hegazkinean zegoen.

## Erreferentziak 
## Kanpo estekak
Ten canoes

***Ten Canoes*** Australiako film bat da, Rolf de Heer eta Peter Djigirrek 2006an eginikoa.

Alderdi artistikoez gain, natura eta aborigenak erakusten ditu, beren kultura, bizimodu, tradizio, gizatasuna eta hizkuntzekin azaldu ere, ikuspegi berritzaile batetik.

Australiako aborigenen hizkuntza batean eginiko lehen film luzea da. Nazioartean zabaldutako bertsioan narratzaileak ingelesez egiten du, eta pertsonaiek Yolŋu Matha hizkuntzak erabiltzen dituzte, baina badago beste bertsio bat osorik Yolŋu Matha hizkuntzetan.

## Sinopsia 
Filma Arnhem Lurraldean gertatzen da, Australiako Iparraldeko lurraldeetan mendebaleko gizakiak bertara joan aurreko garaian. Australiako aborigenen ahozko tradizioan oinarrituta dago. Narratzaileak istorio bat kontatzen dio ikusleari, non Dayindi gerlari gazteari, bera bezala anaia zaharraren emaztea hartu nahi duen gazte bati buruzko istorioa kontatzen dioten, antzarak ehizatzen doazen bitartean. Dayindiren aldiko kontakizuna zuri-beltzean agertzen da, antzinakoen istorioa eta gaur eguneko irudiak koloretan diren bitartean.

## Aktoreak 
Crusoe Kurddal – Ridjimiraril 
Jamie Gulpilil – Dayindi/Yeeralparil 
Richard Birrinbirrin – Birrinbirrin 
Peter Minygululu – Minygululu 
Frances Djulibing – Nowalingu 
David Gulpilil – Narratzailea 
Sonia Djarrabalminym – Banalandju 
Cassandra Malangarri Baker – Munandjarra 
Philip Gudthaykudthay – Aztia 
Peter Djigirr – Kanoakoa/Biktima/Gerlaria 
Michael Dawu – Kanoakao/Arrotza 
Bobby Bunungurr – Kanoakoa/Osaba 
Johnny Buniyira – Kanoakoa/Gerlaria 
Gil Birmingham – Kanoakoa/Gerlaria 
Steven Wilinydjanu Maliburr – Kanoakaoa/Gerlaria 

## Sariak 
*Ten Canoes* filmak hainbat sari jaso ditu, eta horien artean Un Certain Regard saria eskuratu zuen 2006ko Cannes Film Festivalean.

## Azpitituluak euskaraz 
Sarean badira film hau ikusteko euskarazko azpidatziak.

## Kanpo estekak 
*  *Ten Canoes* web ofiziala - Australia
*  IMDB: Ten Canoes
*  Amg movie: Ten Canoes
*  Twelve Canoes
*  Trailer youtube.com
*  Euskarazko azpidatziak manterola.org/azpitituluak
Dnipro

**Dnipro** (ukraineraz Дніпро) –1926-2016 tartean **Dnipropetrovsk** (ukraineraz Дніпропетровськ, errusieraz Днепропетровск), eta 1926 arte **Jekaterinoslav** (ukraineraz Катеринослав) deitua–, Ukrainako hiria da, Dnipropetrovskeko oblasteko zentro administratiboa. Dnieper ibaiaren ertzean kokatua, Zaporijiako urtegiaren atzealdean, Ukrainako ibai-portu, trenbide gune eta industrigune garrantzitsuenetarik da.

Dnipropetrovsken, Kryvy Riheko burdina, Nikopolgo manganesoa eta mendebal Donbasseko ikatzari esker, industria astuna garatu zen. Sobietar garaian armagintzak eta industria aeroespazialak (misil balistikoak egiten zituen *Yuzhmash* lantegiak bereziki) garrantzi handia izan zuten. Industria militarra zela eta, Hiri itxia izan zen 1990eko hamarkada arte.

## Historia 
1776an Grigori Potiomkin printzeak, Katalina Handiaren aginduz, sortu zuen hiria eta *Jekaterinoslav* izena eman zion. Hiri txikia izan zen 1880an trenbidea eraiki zen arte. Kryvyi Riheko burdinak (1866an aurkitua) eta Donbasseko ikatz meatzeen esplotazioak abiarazi zuten Dnipropetrovskeko industrializazioa. 1926an, Grigory Petrovsky iraultzailearen omenez, *Dnipropetrovsk* izena eman zioten hiriari. 2016an hiriak *Dnipro* izena hartu zuen.

## Klima 

## Herritar ezagunak 
* Julia Tymoxenko (1960), politikari ukrainarra.
* Linor Goralik (1975), idazle israeldarra.

## Erreferentziak 
## Kanpo estekak
Kontrainteligentzia Programa

**Kontrainteligentzia Programa** edo **COINTELPRO** (**Co**unter **Intel**ligence **Pro**gram) Ameriketako Estatu Batuetan FBIk garatutako programa da. Bere helburua herrialdearen barruan egon daitezkeen erakunde politiko disidenteekin amaitzea da. Operazio asko egin diren arren FBIren historian formalki 1956tik 1971era garatu zituzten. Garai hartan alderdi politiko *erradikal*en aurka ekin zioten, baina askotan biolentzia erabiltzen ez zuten erakunde zibilen aurka ere ekin zioten. Weatherman erakundearen kasua izan daiteke lehenengoaren adibide; baina Lidertzaren Hegoaldeko Konferentzia Kristaua, Martin Luther Kingek gidatua, izan daiteke bigarren kasua. Ku Klux Klan eta Ameriketako Estatu Batuetako Alderdi Naziaren aurkako programak ere garatu dituzte, eskuineko erradikalen aurka eta Pantera Beltzen eta *Ezker Berria* izeneko erakundeen aurka ezkerrean.

## Kanpo estekak
Mireille Mathieu

**Mireille Mathieu** (Avignon, 1946ko uztailaren 22a - ), abeslari frantziarra da.

Herrialdeko abeslaririk ospetsuenetariko bat izanik, Frantzian Marianneren pertsonifikaziotzat hautatu zuten.

## Diskografia 
## Kanpo loturak
William J. Youden

**William John Youden** (Townsville, Australia, 1900eko apirilaren 12 &ndash; Washington Hiria, 1971ko martxoaren 31) estatubatuar kimikari eta estatistikari ezaguna izan zen, ezaguna saiakuntza-diseinuan egindako ikerketengatik. Kalitatearen alorrean ere ekarpenak egin zituen. Youden grafikoa eta Youdenen J estatistikoa zor zaizkio.

## Erreferentziak
Chwilog

**Chwilogd** Galesko Gwynedd eskualdeko herria da, Llanystumdwy udalerriaren barnean eta Llŷn penintsulan dago.

## Kanpo estekak 
* www.geograph.co.uk : Chwilog eta inguruko argazkiak
Clynnog Fawr

**Clynnog Fawr** Galesko Gwynedd eskualdeko herria da. Llŷn penintsularen iparraldeko kostaldean kokatzen da.

## Kanpo estekak
Jon Kortajarena

**Jon Kortajarena Redruello** (Bilbo, 1985eko maiatzaren 19a) euskal herritar modelo bat da.

## Biografia 
2003an *Agencia View* izeneko agentzian hasi ondoren, Roberto Cavalli diseinatzaileak bere kuttunen artean aukeratu zuen. Tom Ford diseinatzailearekin lan egin ondoren, munduko hamar gizonezko modelo estimatuen artean kokatu da.

2009an Tom Forden film batean debutatu zuen zineman, *A Single Man* izenekoa hain zuzen ere.

## Ibilbidea 
Jon Kortajarenaren ibilbidea, modaren arloan, 2003an hasi zen. Lagun batek show batera, Bartzelonan, berarekin joatea eskatu zioenean. Han bertan, gaur egun den ordezkaria ezagutu zuen. Jon Kortajarenaren lehen desfilea Madrilen izan zen, Cibelesen hain zuzen ere. Bilbotik mundua ezagutzera joan zen. New Yorken izan zen hilabete batzuk.

2004an, Milanen eta Parisen, goi mailako marketarako desfileak egin zituen. Marka famatu haien artean zeuden Emporio Armani eta John Galliano. Jon Kortajarenak diseinugile askotarako lanak egin ditu, adibidez: Gianfranco Ferre, Dolce & Gabbana, Salvatore Ferragamo, Giorgio Armani, John Galliano, Chanel, Jean Paul Gautiel eta Missoni. Handik aurrera munduko diseinugile ospetsuentzat ezinbestekoa bihurtu zen.

Jon Kortajarenak lan batzuk egin ditu telebista munduan ere, esate baterako, bere lehen iragarkia telebistan Fanta Z “Mediterraneo” izan zen, edari isotonikoa. Horrez gain, beste hainbat proiektu garrantzitsu egin ditu, besteak beste Guess Irina Shaykekin, David Yurman Kate Mossekin, eta HM Gisele Bundchenekin. Tom Ford diseinugilearentzat bederatzi urtez lan egin du.

## Erreferentziak 
## Kanpo loturak 
* Jon Kortajarena - Official Website
* Jon Kortajarena - Instagram
* Jon Kortajarena - IMG Models
Sheila Márquez

**Sheila Márquez** (Gasteiz, 1985eko irailaren 19a - ) euskal modeloa da.

## Ibilbidea 
2007ko ekainean Mario Sorrentik argazkiak atera zizkion Lara Stoneekin batera. Urte hartan *V Magazine.com* aldizkariak udazkeneko modeloen artean 7. postuan sailkatu zuen.

2008an eta 2012an ''Victoria's Secret* desfilatu zuen. *Balenciaga, Marc Jacobs, Chloé* eta *Louis Vuitton* markentzat ere desfilatu izan du.

*Alessandro Dell' Acqua, Aveda, Ayres, Bergdorf Goodman, Cortefiel, Mango, Neiman Marcus, TopShop* edo *Zara''ren kanpainetan lan egin du.

Bartzelonako Traffic Models agentzian dago.

## Erreferentziak
Loreak Mendian

**Loreak Mendian** Donostian 1995ean Xabi Zirikiainek eta Victor Sernak sortutako moda marka da.

## Historia 
Xabi Zirikiain ingeniaria izan zen eta bitxilore bat duen logo bat egiteagatik ospea lortu zuen Donostia aldean. Victorrek, enpresa-ikasketak bukatu ondoren, logoa merkaturatzea proposatu zuen. Enpresa bat eratu eta Xabik logoak diseinatzeari eta Victorrek administrazioari ekin zieten.

Enpresa zabaldu eta bi kanalen bitartez saltzen ditu bere produktuak:
* Marka-anitzeko denden bitartez Frantzian, Belgikan, Suitzan, Australian edo Japonian dago.
* Bere dendak ditu Espainian (Madril, Bartzelona), Euskal Herrian (Bilbo, Donostia, Irun eta Gasteiz), Australian (denda 2 Melbournen) eta Frantzian (Parisen).

## Kanpo estekak 
*   Webgune ofiziala
Fabien Hastoy

**Jean Fabien Hastoy** (1869ko otsailaren 20a - Atharratze 1950eko urtarrilaren 7a) idazle eta irakasle zuberotarra zen.

## Biografia 
Urte batzuk geroago hutsik geratu zen Iragoren etxean jaio zen, Lexantzün.

Aita Lexantzüko errienta izan zen eta berak ere lanbidez irakaskuntzaz aukeratu zuen; Lehen mailako eskola publikoetan aritu zen: lehenengo Lapurdin (Senpere, Sara, Azkaine eta Ezpeletan) eta gero denbora luzeagoaz,Basabürüara itzulita, Alozen.

**Fabien Hastoyren** alaba bat "André Hastoy" (emaztearen deitura hartuta) izenez ezaguna den margolari eta olerkariarekin bizi zen Basabürüan; benetako izenez "André Capoulade", 2009ko azaroaren 28an hil zen 89 urterekin. Zuberoatik kanpo jaioa bazen ere, herrialde honetako erreferentzia kultural garrantzitsu bat izan da.

## Lanak 
Laburbilduz esan daiteke han-hemen asko idatzi zuen gizona izan zela baina bere idazki gehienak oraindik ez daudela behar bezala bildu eta aztertuta.

Artikulu anitz idatzi zituen zenbait agerkaritan; 1936ren inguruan batez ere *Betzülako aize ephailia* ezizenez sinatzen zituen artikuluak. Agerkariak:
* *Eskualduna* astekaria.
* *Gure Herria aldizkaria; 1935-1937 artean.

Istorio eta antzerki lan txikiak ere prestatu zituen, Madalena Jauregiberrirekin elkarlanean eskoletan emateko.

Helburu berarekin La Fontaineren hamabost alegia euskararako maisuki egokitu zituen eta horiek izan dira famarik gehien eman ziotenak. Jean-Louis Davantek erreferentziazko liburuetan *Igelak idia bardintü nahi* eta *Txitxatera eta ünhürria* aukeratu zituen; azken hau 1936an atera zen *Gure Herria* aldizkarian eta Davantek bi bertsiotan eskaintzen du, zubereraz eta batura egokitutakoa.

Etxahun Barkoxeren kantu batzuk ere bildu zituen eta Aita Donostia arduratu zen harmonizazioaz.

## Iturriak 
* Jean-Louis Davant: *Zuberoako literaturaz. Antologia laburra*, Euskaltzaindia, Bilbo, 2008; 97.or.
* Jean-Louis Davant: *Zuberoako idazle zenduak*, Elkarlanean, Donostia, 2001; 97-103.or.

## Erreferentziak 
## Ikus, gainera 
* Jean de La Fontaine
* Eskualduna
* Madalena Jauregiberri
* Pierre Topet

## Kanpo estekak 
*  Iturrietan aipatutako lehen liburua pdf.n.
*  *Aita Junes Casenave Harigileren hiztegia'' Txomin Peillenen lanean aipatua, 3.or.
Bokaleko geltokia

**Bokale** Lapurdiko tren geltoki bat da, Bokale udalerrian kokatuta dagoena.

Geltokia 1855eko martxoaren 25ean ireki zen.

## Egoera 
Geltokia honako burdinbide hauen ibilbidearen zati da:

* : 193,790 kilometro-puntua

## Historia 
Geltokia 1855eko martxoaren 25ean inauguratu zen, Akize-Baiona tartea martxan jarri zenean Bordele-Irun burdinbidean.

## Sarbideak 
Geltokia sarbide, trenbide eta nasa bakarrekoa da, sarbidea kaleko kotan dagoela.
* Pierre Semard plaza

## Zerbitzuak 
### Aldiriko trena 
### Hiriko autobusa 
## Erreferentziak 
## Ikus, gainera 
* Baionako aldiriak
* Société Nationale des Chemins de fer Français

## Kanpo estekak 
*  TER Akitania web gunea
*
Dinamita pa' los Pollos

'''Dinamita pa' los Pollos'* Bilboaldeko musika taldea izan zen, 1980ko hamarkada eta 1990ekoa artean jardunean egon zena eta arrakasta handia lortu zuena espainiar estatu mailan ere.

Abesti ezagunen artean "Locomotion", "Bourbon", "Billy Joe" eta "Pandilleros" ditugu.

## Ibilbidea 
1987an, lehen lana atera zuten: *Bienvenidos al gallinero*, kasete formatuan, Discos Suicidas etxe independentean. Gaur egun, erabat deskatalogatuta dago.

1988an *No molestes a Pa 'cuando está trabajando* izeneko minialbuma agertu zen, Madrilgo GASA konpainiarekin, non *Bienvenidos al gallinero* lanaren bost abesti erreskatatu zituzten, birgrabatu zituztenak, eta gainera *The Loco-Motion* kantu ezagunaren bertsio bat gehitu zioten. Disko honi esker ospetsuago bilakatu ziren. Lan honetan dago *Bourbon* kantu ezaguna.

Gauzak horrela, 1989an, Paco Trinidadek ekoitzitako *Purita Dinamita* agertu zen, aste gutxi barru urrezko diskoa izango zena eta talde bizkaitarrarentzat garaipena suposatu zena. *Billy Joe*, *Toro mecánico* edo *Pandilleros* bezalako kantuei esker irratietan entzungai bilakatu ziren. Lehen urte hauetan, taldea garai haietako Duncan Dhuko bateria-jotzaile zen Juanra Vilesen laguntza izan zuen.

*Sin rodeos* 1990ean agertu zen hurrengo diskoaren izenburua izan zen- Ez zen aurrekoak bezain komertziala, aurreko guztiak baino country rock lasaiago eta landuago zituelako. Paco Trinidadek ere ekoitzi zuen, *Purita Dinamita* egin zuen ekoizle bera. Bi urte geroago Colin Farleyk ekoitzitako *Juntos y revueltos* grabatu zuten, baina diskoak ez zuen aurrekoek bezainbesteko arrakasta izan. Handik gutxira konpainiarekin zuten kontratua amaitu zitzaien, eta ez zuten berritu. Taldea handik gutxira desegin zen, barneko gatazka musikal batzuk agertu zirenean.

## Taldekideak 
# Javier "90" Zaitegui: Abeslaria.
# Roberto "Capitán mondo" Mata: Gitarra-jotzaile eta konposatzailea.
# Óscar "Wildcat" Calleja: Baxujolea.
# Miguel "Tejón" Labanda: Bateriajolea.
# Nela eta Reyes Torío ("Bloody Marys"): Koroak.

## Diskografia 
# 1987: *"Bienvenidos al gallinero"*.
# 1988: *"No molestes a pa cuando esté trabajando"*.
# 1989: *"Purita dinamita"*.
# 1990: *"Sin rodeos"*.
# 1992: *"Juntos y Revueltos"*.
# 1993: *"Los mejores años de nuestras vidas"* (Bilduma)
# 2002: *"Discografía básica"'' (Bilduma)

## Ikus, gainera 
* Bilboaldeko musika taldeak

## Kanpo estekak
Daniel Bensaïd

**Daniel Bensaïd** (Tolosa, 1946ko martxoaren 25a - Paris, 2010eko urtarrilaren 12a) frantziar filosofo troskista zen. 68ko maiatzeko mugimenduko ikasle buruzagi ezagunenetako bat izan zen, Alain Krivinerekin Gazte Komunista Iraultzaileen militantea.

Horrez gain, LCR Frantziako Liga Komunista Iraultzailea alderdiaren teoriko nagusietakoa eta IV. Internazionalaren idazkaritza batuko kidea izan zen. 1971an, Espainiako Liga Komunista Iraultzailearen sorreraren bultzatzaileetako bat izan zen.

## Biografia 
Parisko Unibertsitatean filosofia irakaslea izan zen eta Karl Marx, Walter Benjamin, Alain Bourdieu, Alain Badiou, Jacques Derrida eta Michel Foucaulti buruzko zenbait saiakera idatzi zituen. Daniel Bensaïd, troskismoaren eta komunismo anti-stalinistaren defendatzaile nabarmendua izan zen Frantzian.

Hil zenean, Olivier Besancenoten NPA Alderdi Antikapitalista Berriaren militantea zen.

## Lanak 
Hainbat liburu idatzi zituen:

* *Mai 68. Une répétition genérale* (1968, Henri Weber-rekin)
* *Le deuxième Soufflé. Problèmes du mouvement étudiant* (1969, Camille Scalabrino-rekin)
* *Portugal, une révolution en marche* (1975, Charles André-Udry eta Michael Löwy-rekin)
* *La Révolution et le Pouvoir* (1976)
* ''Les Haillons de l'utopie* (1980)
* *Stratégies et Partits* (1987)
* *Mai si!1968-1988. Rebelles et repentis* (Alain Krivine-rekin, 1988)
* *Moi, la Révolution* (1989)
* *Walter Benjamín, sentinelle messianique* (1990)
* *Jeanne de guerre lasse* (1991)
* *La Discordance des Temps* (1995)
* *Marx l'intempestif* (1995)
* *Le Pari Mélancolique* (1997)
* *Le retour de la question sociale* (1997, Christophe Aguiton-ekin)
* *Leur gauche et la notre. Lionel qu'as tu fait de notre victoire?* (1997)
* *Éloge de la résistance a l'air du temps* (1999)
* *Qui est le juge?* (1999)
* *Contes et legendes de la guerre éthique* (1999)
* *Le sourire du spectre* (2000)
* *Les irreductibles, Théoremes d ela résistance à l'air du temps* (2001)
* *Résistances. Essai de Taupologie genérale* (2001)
* *Passin Karl Marx* (2001)
* *Les Trotskismes* (2002)
* *Changer le monde* (2003)
* *Le nouvel internationalisme* (2003)
* *Une lente impatience* (2004)
* *Fragaments Mécreants* (2005)
* *l'edició crítica de La Question Juive de Karl Marx* (2006)
* *Les despossedés* (2007)
* *Éloge de la politique profane* (2008)
* *Un nouveau théologicien: Bernard Henri-Lévy* (2008)

## Bibliografia 
* Apaolaza, X. 2009: "Daniel Bensaïd: Marxismoa berritzeko nahiez" in *Historiaz mintzo. Foucault eta Bensaïd'', Donostia, Jakin. 

## Kanpo loturak
Ipar-ipuru

**Ipar-ipurua** edo **ipar-orrea** (*Juniperus communis*) Ipar Hemisferio osoan hedaturik dagoen Pinales ordeneko landarea da. Hainbat terrenotan bizitzeko gai da; itsas mailatik hasita 2.000 metroko garaierara arte. Fruitu mamitsua ematen duen Cupressaceae bakarrak dira genero honetako landareak. Euskal Herrian erdialdeko zein goi-mendiko espezie bezala agertzen da. Ipar-ipurua 3 subespezietan banatuta azaltzen da:
* *Juniperus communis communis*
* *Juniperus communis hemisphaerica*
* *Juniperus communis alpina*

## Morfologia 
Zuhaixka hau 15 metrotara iritsi daiteke, nahiz eta sarritan zurtoin tentea izan ordez etzana azaltzen duen. Hori dela eta, bere eitea oso aldakorra izaten da. Enbor lodia, orokorrean, oinetik hasten dena adarkatzen. Gris koloreko azal fin eta oso zartatua erakutsi ohi du.

## Hostoak 
thumb|250px|ezkerrera|Ipar-ipuru txiki bat.
thumb
Hosto iraunkorrekoa da. Hostoak hirunaka bertizilotan antolatuak, zaharrak azikularrak eta bere zurruntasuna dela eta ziztatzaileak. 10-20 mm-takoak izan oi dira eta azpian oso bereizgarri zaien marra txuri bat dute.

## Konoak 
Kono arrak ugariak eta adaketan taldekaturik, kolore horikoak. Kono emeak, kolore purpurakoak.

## Loreak 
Landare dioikoak dira. Landare arretan kono ugari, hostoen galtzarbean bakarka agertzen direnak. Horixkak dira, ezkatak hainbat bertizilotan antolatuak; ezkata bakoitzak 3-7 polen-zaku dituelarik. Oin emeetan kono-ezkatak mamitsuak dira eta elkarri lotuak azaltzen dira. Loraketa apirila eta maiatza bitartean ematen da.

## Fruituak 
Borobildua izaten da 6-10mm-takoa, gaztetan berdea eta heldu ondoren kolore beltz-urdina hartzen duena. Udaberrian loratzen da eta fruituak bigarren edo, beharbada, hirugarren urtean heltzen dira.

## Erabilerak 
Hainbat eta hainbat erabilera izan ditu medizina tradizionalean, besteak beste; diuretiko, antiseptiko, antiparasitatzaile, digestioaren aktibatzaile bezala, eta hau guztiaz gaiz abortatzaile natural bezala erabiltze zen hilekoa jaistea bultzatzen baitu.

Garai bateko erabilera terapeutikoak alde batera utzita gaur egun ginebra edari alkoholikoa ekoizteko erabiltzen da.

## Erreferentziak 
## Kanpo estekak 
* Ipar-ipurua EuskalNatura.net orrialdean
Iperf

**Iperf** sare batean probak egiteko eta sarea optimizatzeko erabiltzen den plataforma-anitzeko erreminta da. TCP eta UDP datu sekuentziak sor ditzake eta garraiatzen dituen sarearen errendimendua neurtu. Hau da, sare baten komunikazioaren errendimenduaren ebaluazioa egiteko erabiltzen da.

Erreminta hau C++ lengoaian idatzita dago eta sofware librea da. Besteak beste, Linux, Unix eta Windows sistema eragileetan dabil. Iperf NLANR/DASTk ( National Laboratory for Applied Network Research/Distributed Applications Support Team) garatu zuen.

Neurketak egiteko, iperf bi makinetan exekutatu behar da, batean bezero bezala eta bestean zerbitzari bezala. Bi puntu hauen arteko konexioaren neurketak egingo dira eta edozein sare motarako balio du

Iperf parametro desberdinekin exekuta daiteke. Parametro hauek, konexio mota (TCP, UDP) zein ebaluatzen ari den protokolo motaren konfigurazioa (leioaren tamainam MTU, TTL, transmisio denbora…) determinatuko dute. Emaitza erabilgarriena banda zabalera izango da.

Iperf erremintak datu irteerak sortzen ditu egindako konexio proben bidez. Irteera hauek ez dira guztiz intuitiboak, beraz, datuen informazioaren interpretazioa errazteko erreminta desberdinen bidez grafikoak sor daitezke. Erreminta hauen artean jperf fronted erreminta existitzen da. Tresna honen bidez, grafikoak sortzeaz gain, erabiltzaileak interfaze grafiko gisa erabili dezake. Beraz, erremintaren erabilera erraztu egingo da ere.

## Erreferentziak 
* Iperf Deskargatu
* Iperf Webgunea
* Tcp_testing erremintak (Linux Foundation)

## Kanpo estekak
Corris Uchaf

**Corris Uchaf** Galesko Gwynedd eskualdeko herria da. Snowdonia Parke Nazionaleko hegoaldean dago.

## Kanpo estekak 
* Eco Dyfi Valley
* Corris Craft Centre eskulan denda
* Artur Erregearen Labirintoa
* Historia Loturak
* www.geograph.co.uk : Corris Uchaf eta inguruko argazkiak
Azterketa

**Azterketa** hitzak adiera hauek ditu:

* azterketa edo etsamina, hezkuntzako ebaluazio-sistema edo lanpostu baterako hautagaien artean egin ohi diren froga idatzia;
* osasun-azterketa, pertsona baten osasun-egoera ezagutu edota diagnostiko bat egiteko burutzen diren ekintzen multzoa.
Egoera geldikorraren teoria

**Egoera geldikorraren teoria** 1949. urtean Hermann Bondik, Thomas Goldek eta Fred Hoylek garatu zuten Big Bang teoriaren ordezko modelo kosmologikoa da. Nahiz eta teoria honek 50eko eta 60ko hamarkadetan onarpen zabala eduki, onarpenak behera egin zuen nabarmen unibertsoaren hondoko mikrouhin-erradiazioaren aurkikuntzarekin. Geroztik, teoria honi *kosmologia alternatibo* bezala ezagutzen zaio.

## Teoria 
Teoria honen arabera, unibertsoak ez du ez hasierarik eta ez amaierarik ere. Ez da unibertso estatikoa, etengabe hedatzen ari baita, materia sortuz eta materiaren dentsitatea konstante betikotzen.

## Ikus, gainera 
* Big Bang
* Big Crunch

## Kanpo estekak
Kirol medikuntza

thumb|eskuinera|291px|  

**Kirol medikuntza** medikuntza eta kirola lotzen dituen medikuntzaren atala da.
Prestakuntza fisikoa, erreabilitazioak, froga fisikoak, kirolariaren elikadura egokia eta lesioen tratamendua bezalako atalak dira aipagarri kirol medikuntzan.
Esplorazioak eta aurrerapenak etengabekoak dira, kirolariarentzat eta kirolarentzat hobekuntzak bilatzen.
Kreolera

**Kreolera** edo **kreole hizkuntza** bi hizkuntza edo gehiagoren arteko nahasketatik eratorritako aldaera egonkorra da. Kreole hizkuntzei lexikoan sarritan igartzen zaizkie jatorrizko hizkuntzetatik gertatutako aldaketa fonetikoak. Morfosintaxiari dagokionez, aditu batzuek uste dute kreolerak euren artean ezaugarri amankomunak dituztela, nahiz eta horren inguruan erabateko adostasunik ez egon.

Kreolerak pidginetik eratorriak dira: pidgina, funtsean, hizkuntza-komunitate desberdinek elkar ulertzeko darabilten komunikazio-tresna sinplea da; urteen joan-etorrian hizkuntza oso bilakatu eta belaunaldi berrien ama-hizkuntza izatera igarotzen denean, pidgina kreole hizkuntza bihurtzen da.

Gehienak kolonialismoaren ondorioz sortu dira azken 500 urteotan. Urteen joan-etorrian batzuk itzali diren arren, beste batzuek sendotu eta estatu batzuetan estatus ofiziala ere bereganatu dute.

## Sailkapena 
* **Frantziar kreolerak**: Haitiko kreolera egun talde horretako aldaerarik mintzatuena da, 12 milioi hiztun ingururekin. Horrez gain, Maurizioko kreolera, Réuniongo kreolera, Guadalupeko kreolera, guyanar kreolera eta Seychelleetakoa daude.
 
* **Nederlandar kreolerak**: gehienak galdu dira, baina Karibe aldean papiamentoa bizirik dago, Holandarren Antilletan eta Aruban ofiziala baita. Hemen sailkatu dugun arren, osagai gehienak portugesa eta gaztelaniazkoak dira. Beste alde batetik, afrikaansak kreoleraren eta dialektoaren arteko ezaugarriak ditu.

* **Portugaldar kreolerak**: papiamentoaz gain, Ginea-Bissauko kreolera eta Cabo Verdekoa garrantzi handikoak dira euren lurraldeetan.

* **Espainiar kreolerak**: chavacanoa Filipinetan (batik bat Zamboangan) aipagarriena da, papiamentoarekin batera.

* **Ingeles kreolerak**.

## Ikus, gainera 
* Kreole.
* Pidgin.

## Kanpo estekak 
* "Society for Pidgin and Creole Linguistics"
Zerbitzu (ekonomia)

alt=Ile-apaindegian eman daitekeen zerbitzuetako bat: ilea zaintzeko olioa jarri.|thumb|Ile-apaindegian eman daitekeen zerbitzuetako bat: ilea zaintzeko olioa jarri.
Ekonomian, **zerbitzuak** bezero bati eskaintzen zaizkion ahalmen intelektual edo tekniko huts batez baliatzen diren jarduera ekonomikoen multzoa da. Horrela, ile-apaintzaileak, ospitaleak, hezkuntza-arloa eta saltokiak zerbitzuak izeneko sektorean barneratzen dira. Industrian ez bezala, zerbitzuen sektorean ez dago lehengai edo produktu erdibukatuen eraldaketarik.

Eskaintzen den zerbitzua erakunde publiko batek ematen duenean, zerbitzu publikoa dela esaten da, eta administrazioaren inguruko arautegia aplikatzen zaio.

## Ezaugarriak 
* Zerbitzuen ukiezintasuna, hau da, ikusi, probatu, entzun edo usaindu ezin diren produktuak dira. Beraz, zerbitzu batek forma abstraktua izango du, baina kontsumitzaileak fisikoki probatu edo ikusi ez arren, zerbitzu horren beharra eta erabilgarritasuna sumatu behar du.
* Zerbitzu banaezintasuna: zerbitzuak eta hornitzaileak ezin direla bereizi erakusten du, zerbitzua eskaintzen duen pertsonak zerbitzu beraren zati izango delako.
* Zerbitzuaren kalitatea aldakorra izan ahal da, baita ere, tokia, moduak eta uneak. Beraz, ondo erabaki behar dugu faktore hauek nola erabili, bezeroen leialtasuna eta arrakasta lortzeko eta merkatuan posizionamendu on bat edukitzeko.
* Zerbitzuak, produktuak ez bezala, ezin dira biltegiratu, eta unean bertan bezeroari eskaintzen zaion zeozer da. Beraz, zerbitzu baten galkortasunak esan nahi du ezin dela gorde beste une batean jasotzeko.

## Kanpo estekak
Just-in-time

***Just-in-time***, maiz **JIT** siglaz ere adierazten dena, Toyota lantegietan Taiichi Ohno kalitate-adituak garatutako ekoizpen-sistema eta inbentarioen kudeaketarako metodo bat da, push-pull estrategian oinarritutakoa, baliorik ez duten lan edo jarduera guztiak (xahubideak) ezabatuz, inbentarioa minimotu, erakundearen produktibitatea gehitu eta kalitatea hobetzeko. Just-in-time sistemaren bidez elkarri lotutako hainbat jarduera burutzen dira. Horietako zenbait hauek dira:

* pertsonen prestakuntza,
* produkzioko fluxuen eta postuen arrazionalizazioa: laneko zelula edo fluxutan fabrikatzea,
* hornitzaile eta bezeroekin elkarte-erlazioak sortzea,
* akatsak ezabatzea,
* matxurak murriztea (“Total Productive Maintenance”),
* SMED (“Single Minute Exchange of Dye”) lan herramientak aldatzeko denborak murrizteko metodologiak ezartzea.

## Ikus, gainera 
* Kanban arbela.
* Lean Manufacturing.
* Push-pull estrategiak.

## Kanpo estekak
Haitiko kreolera

**Haitiko kreolera** (*kreyòl ayisyen*) nagusiki frantsesak eragindako kreol hizkuntza da, mundu osoan gehien mintzatzen dena. Haitin ofiziala da, frantsesarekin batera 1961etik. Herrialde hartatik at, Quebec-en, AEBetan eta Kuban ere hiztun kopuru esanguratsuak daude, immigrazioari lotuta.

Félix Morisseau-Leroy idazleak hizkuntzaren estatus ofizialaren alde jardun zuen, besteak beste, eta egun literaturan eta hedabideetan ere gero eta gehiago erabiltzen da.

## Erreferentziak 
## Ikus, gainera 
* Frantziar kreolerak

## Kanpo estekak 
* Hiztegia (ingelesa-kreolera)
Chavacano

**Chavacano**a edo **chabacano**a nagusiki gaztelaniatik sortutako kreolera da, Filipinetan eskualde mintzairaren estatusa duena eta batik bat Zamboanga penintsulan egiten dena.

Hizkuntzaren izenak "arrunt", "baldar", "zakar", "herri xumearena", "gustu txarrekoa" edo "kalitate baxukoa" esan nahi du jatorrian, eta gaztelaniaren beste aldaera batzuekin ere erabiltzen da.

## Dialektoak 
Sei dialektotan sailkatzen da: alde batetik, tagaloarekin lotutako hiru aldaerak (caviteñoa, ternateñoa eta ermiteñoa —azkena, galdua da—); bestetik, zamboangueñoa (mintzatuena), davaoeñoa eta cotabateñoa, cebuerarekin kideturik.

## Testuak 
### Esaldiak 
*Ya mirá yo con José* (José ikusi nuen)

*Ya mirá José* (Josék ikusi zuen)

*Ya pidí sila pabor con su tata* (Beren aitari / Zure aitari mesedea eskatu zioten)

*Ele ya empezá buscá que buscá con el sal* (Gatza nonahi bilatzen hasi zen)

*Ele ya andá na escuela* (Eskolara joan zen)

*Si Mario ya dormí na casa* (Mariok etxean lo egin zuen)

*El hombre, con quien ya man encuentro tu, es mi hermano* (Topatu duzun gizona ene anaia / neba da)

### *Aita gurea* Zamboangako chavacanoz 
**Bertsio arrunta**: ''Diamon Tata quien t'alli na cielo, bendito el diustéd nombre. Mandá vene con el diustéd reino, hacé el diustéd voluntad aquí na tierra, igual como allí na cielo. Dale kanamon el pan para cada día. Perdoná el diamon magá culpa, como ta perdoná kamé con aquellos quien tiene culpa kanamon. No dejá que hay caé kamé na tentación y librá kanamon na mal.*

**Bertsio formala**: *Nuestro Tata quien talli na cielo, bendito el de Ustéd nombre. Mandá vene con el de Ustéd reino, hacé el de Ustéd voluntad aquí na tierra, igual como allí na cielo. Dale con nosotros el pan para cada día. Perdoná el de nuestro maná pecados, como nosotros ta perdoná con aquellos quien ya peca con nosotros. No dejá que nosotros hay caé na tentación sino librá con nosotros de mal.''  

## Ikus, gainera 
* Espainiar kreolerak
* Filipinetako hizkuntzak

## Kanpo estekak 
* "El Chabacano"
* Chavacanoa "Ethnologue" webgunean
* Chavacano ikasteko ikasgaiak.
* Zamboanga
* Ingelesa, Espainiera, Chavacano Hiztegia.
Ingeles kreolerak

**Ingeles kreolerak** Britainiar Inperioak eragindako hizkuntza kreoloak dira, nagusiki ingeles mintzairaren oinarria dutenak.

## Sailkapena 
* **Atlantiarrak**: Jamaika, Belize, Nikaragua, Kolonbia, Bahamak, Antigua eta Barbuda, Grenada, Guyana, Trinidad eta Tobago, Kamerun, Liberia, Sierra Leona eta Nigeriako aldaerak dira, besteak beste, Ingeles Afroamerikar delakoarekin batera.

* **Pazifikokoak**: Australia (Aborigenen artean bereziki), Papua Ginea Berria eta Hawaiikoak.

* **Asiako hego-ekialdekoak**: Filipinak eta Singapurrekoak.

## Ikus, gainera 
* Spanglish

## Kanpo estekak
Oktoberfest

**Oktoberfest** (euskaraz *Urriko Festa*) 1810. urtetik aurrera Alemaniako Munich bavariar hirian ospatu ohi den jaialdia da. Alemaniako Jaialdi Herrikoi edo Herri Festa (alemanaz *Volksfest*) handiena da, baita gisa honetako munduko handienetakoa ere, urtero 6 milioi bisitarik baino gehiago dituelarik. Irailaren 15a ondorengo larunbatetik hasi eta bi asteetan zehar Munich hiriaren erdigunean dagoen Theresienwiese (*Santa Teresaren larrea*) zelaian ospatzen da, Trengeltoki Zentralatik (Hauptbahnhof) hurbil.

Nagusiki Märzen garagardo mota zerbitzatu eta edaten da.

## Iruditegia 

Irudi:Oktoberfest at night.jpg|Gauez
Irudi:Oktoberfest 2005 - inside Löwenbräufestzelt.jpg|Karpa barruko giroa
Irudi:Oktobrofesto enirejo.jpg|Sarrera ataria
Irudi:Wiesn2006 Luftaufnahme.jpg|Aireko ikuspegia
Irudi:Oktoberfest.JPG|2007ko Oktober Festa

## Erreferentziak 
## Kanpo estekak 
* Oktoberfesteko webgune ofiziala  
* Oktoberfesten sorrerari buruzko artikulua *Argia*n
Portugaldar kreolerak

**Portugaldar kreolerak** Portugaldar Inperioak eragindako hizkuntza kreoloak dira eta portugesa da mintzaira hauen oinarri nagusia.

## Sailkapena 
* **Afrikarrak**: Nagusiki Ginea-Bissauko kreolera eta Cabo Verdekoa dira, baina baita Sao Tome eta Principekoak ere.

* **Amerikarrak**: Batik bat Papiamentoa, nederlandera eta gaztelaniak ere eragindakoa.

* **Asiarrak**: Indiako Daman eta Diuko mintzairak, Sri Lankako kostaldeko udalerri batzuetakoak eta Macaukoa (desagertzear dagoena).

## Ikus, gainera 
* Lusofonia

## Kanpo estekak 
* "Associação Brasileira de Estudos Crioulos e Similares" (ABECS)
Manu Berastegi

**Manu Berastegi** (Bilbo, 1952) kazetaria, diseinatzailea eta itzultzailea da.

## Biografia 
Madrilgo Unibertsitate Konplutentsean kazetaritza ikasi ondoren, 1979an Raimundo García eta Manuel Gómez Pereirarekin batera *Nos va la marcha* filma zuzendu zuen. Gero, diseinatzeari eta itzulpengintzari ekin zion; batez ere, Alfaguara argitaletxearentzat eleberriak ingelesetik gaztelaniara itzuli zituen. *Airón Teatro* izeneko antzerki taldea ere zuzendu zuen.

Irratian eta telebistan tertuliano aritu da SER irrati-etxean eta TVEn.
Espainiar kreolerak

**Espainiar kreolerak** Espainiar Inperioak eragindako kreol hizkuntzak dira, gaztelania oinarria dutenak.

Guztien artean, Asian aipagarriena da Filipinetako kreolera den chavacanoa izenekoa, batik bat Zamboanga penintsulan erabilitakoa.

Hego Amerikan, bestalde, papiamentoa nabarmentzekoa da, portugesean jatorria duena, gazteleraren eragin gero eta handiagoarekin eta nederlanderazko ukitu batzuekin.

## Ikus, gainera 
* Spanglish

## Kanpo estekak
Frantziar kreolerak

**Frantziar kreolerak** Frantziar Inperioak eragindako hizkuntza kreoloak dira, frantses mintzaira oinarria duena. Gaur egun hauen milioika hiztun badira munduan zehar, bereziki Ameriketan eta Indiako ozeanoaren inguruetan.

## *Patois* 
Frantsesezko lurraldeetan *patois* oso hitz erabilia izan da, beste hizkuntza batzuek mailegu moduan hartu dutena, eta horrekin bai pidgin eta bestelako kreolera edo nahastutako hizkuntzak izendatzeko balio izan du, baita beste hizkuntza gutxitu batzuk mespretxu zentzuarekin aipatzeko ere. Izan ere, euskara bera historia modernoan hitz horrekin aipatu izan dute Frantzian gutxieste asmoarekin eta benetako hizkuntzatzat hartzen saihestuz.

## Sailkapena 
* **Amerikarrak**: Haitiko kreolera gaur egun talde honetako aldaerarik mintzatuena da mundu osoan, 12 milioi hiztun inguru duelarik. Beste batzuen artean, Antillar kreolera eta Louisianako (AEB) mintzaira aipagarriak dira.

* **Indiako ozeanokoak**: Nabarmentzekoak dira mauriziar kreolera eta Seychelleetakoa, besteak beste.

## Ikus, gainera 
* Frankofonia

## Kanpo estekak
Kadet Otsibar

**Kadet Otsibar** (Gamere 1880 &ndash; Angelu 1968), frantses grafian *Oxibar* idazle eta elizgizon zuberotarra izan zen.

## Biografia 
Basabürüako Gameren sortua, hainbeste euskaldun bezala  Bètharramem (Bearno, Okzitania) apaiztu zen.

Ameriketara joan zen misiolari; hala ere sorterri eta familiari atxikia egon zen beti.

Adinekoa zelarik Euskal Herrira itzuli zenean Angeluko Notre-Dame du Refuge komentuan sartu zen hango moja-seroren zerbitzuan eta bertan hil zen 1968an.

## Lanak 
Misiolari zebilela haur denborako kronikak idatzi zituen *Autour du clocher* edo *Zeinützülian* Zuberoako parrokia katolikoen hilabetekarian 1970eko hamarkadan.

1979an sortu zen Sü Azia elkarteak kronika horiek liburuxka batean bildu zituen 1985ean *Lehenago Gameren* tituluarekin eta 2002an berrargitaratu zuen kalitate hobeaz, grafia egokitua zein azalpen-oharrekin eta grabaketa batek lagunduta. Herri txiki honi buruzko liburu erreferentzia bakanetakoa da eta eguneroko bizitza du gai nagusia. Hamalau artikulu eta antzezlan baten moduan moldatutako ipuin bat (*Otsibarreko karbeaz ipuin bat*) biltzen dira.

Jean-Louis Davantek bere erreferentziazko antologietan liburu honetako *Ihizen* (hau bietan dakar), *Lanean*, *Arratsean*, *Goizean* eta *Gure txakürra* (hauek *Zuberoako idazle zenduak* liburuan baino ez) kronikak aukeratu zituen.

## Iturriak 
* **Kadet Otsibar**: *Lehenago Gameren*, Sü Azia, Maule, 2002. Liburua eta CDa.
* Jean-Louis Davant: *Zuberoako literaturaz. Antologia laburra*, Euskaltzaindia, Bilbo, 2008; 86-87.or.
* Jean-Louis Davant: *Zuberoako idazle zenduak*, Elkarlanean, Donostia, 2001; 41-49.or.

## Erreferentziak 
## Ikus, gainera 
* Notre-Dame du Refuge
* Mixel Garikoitz
* Gamere-Zihiga

## Kanpo loturak 
*  Iturrietan aipatutako lehen liburua pdf.n.
*   Otsibarren aipu bat Mauleko Saint-François Kolegio-lizeo giristinoan.
Avnia

**Avnia** (ahoskatu /'awnia/) Aiaraldean sortutako aldizkaria da.

## Historia 
Aldizkari hau lehen aldiz 2002ko abenduan argitaratu zen. 2009ko amaieran 28 zenbaki zituzten argitaratuta.

Izena Laudion agertu zen latinezko inskripzio batetik ateratakoa da.

## Ezaugarriak 
Etnografia, antropologia, arkeologia, historia, toponimia eta bere etimologia eta ingurune naturala gizakia abiapuntu hartuta dira jorratutako gaiak.

Hasieran batez ere aipatu eskualdeko zazpi udalerriei buruzko artikuluek osatzen zuten **Avnia**; urteak pasa ahala Aiaraldeaz mantendu duen arreta beste zonalde batzuei buruz argitaratu diren testuekin konbinatuz joan da.

Artikulu gehienak gaztelaniaz daude eta bakan batzuk euskaraz.

Hiruhilabetekaria da; zenbakiez gain udako urtaroen izena ere ematen zaie aleei.
 
## Aunia Kultur Elkartea 
Aldizkariaren proiektua aurrera atera duen taldeak izen bereko elkartea osatu zuen. Egoitza Luiaondon (Aiara) dago kokatuta.

Elkarteak gai berberak jorratzeko ekitaldi batzuk burutzen ditu:
* jardunaldiak: Aiaraldeko historiaz zenbait urtez, Jesus Galindezez, Joan Perez de Lazarragaz...
* indusketak: Untzuetako Ertaroko gazteluan, Baranbioko hilerrian.
* ikastaroen antolaketa.

## Erreferentziak 
## Ikus, gainera 
* Aiaraldea
* Gizarte zientziak

## Kanpo estekak 
* Aunia Kutur Elkartea (Gaztelaniaz)
* Revistas culturales alavesas/ Eusko ikaskuntza.
* Aunia. *Euskariana*. Informazioa aleei buruz eta ale digitalizatuak
Tomahawk (musika taldea)

**Tomahawk** metal alternatiboa lantzen duen musika talde estatubatuarra da. Mike Patton eta Duane Denison (The Jesus Lizard taldekide ohia) binomioak osatu zuen 2000. urtean. Beranduago, John Steiner bateria-jotzailea eta Kevin Rutmanis baxu-jotzailea gehitu zitzaizkien eta ordutik hiru disko grabatu dituzte: *Tomahawk* (2001), *Mit Gas* (2003) eta *Anonymous* (2007).

Tomahawk, Mr. Bungle taldeak Nashvillen egin zuen kontzertu baten sortu zen, Duane Denison kontzertua ikusi ondoren Mike Pattoni gerturatu eta berekin talde bat osatu nahi zuen galdetu zionean. Talde honi Tomahawk deitu zioten.

Haien lehenengo diskoa, Tomahawk deitua, 2001an kaleratu zuten Mike Pattonen Ipecac Recordings diskoetxearen eskutik, eta harrera ona izan zuen. Ondorengo kontzertuak The Melvins taldearekin egin zituzten hainbat herrialdeetan barrena, eta Australiako "Big Day Out" festibal handian jo zuten, bi egunez.

Kevin Rutmanis,*Anonymous* diskoa grabatzen hasi baino lehen kaleratua izan zen. Bere esanetan, kaleratzearen zergatia ezezaguna zitzaion, eta disko berri bat grabatzen ari ziren berririk ez zuen. Ordutik hirukote gisa dihardute lanean.

## Taldekideak 
### Gaur egun 
* Mike Patton - ahotsa, samplerak, teklatuak
* Duane Denison - gitarra, bigarren ahotsa
* John Stanier - bateria, perkusioa

### Taldekie ohiak 
* Kevin Rutmanis - baxua, bigarren ahotsa

## Discografia 
* 2001 - *Tomahawk*
* 2004 - *Mit Gas*
* 2007 - *Anonymous*

## Kanpo estekak 
* Ipecac (ingelesez)
* Tomahawk, Rey Por Un Día gunean (gazteleraz)
Louis Auchincloss

**Louis Stanton Auchincloss** (1917ko irailaren 27a, New York &ndash; 2010eko urtarrilaren 26a, New York) idazle eta historialari estatubatuarra zen.

Zuzenbidean lizentziaduna zen Virginiako Unibertsitatetik. Wall Streeteko bulegoko abokatua izan zen eta lana literaturarekin eta historialaritzarekin bateratu zuen.

## Lanak 
### Eleberriak 
* *The Indifferent Children* (1947)
* *Sybil* (1952)
* *A Law for the Lion* (1953)
* *The Great World and Timothy Colt* (1956)
* *Venus in Sparta* (1958)
* *Pursuit of the Prodigal* (1959)
* *The House of Five Talents* (1960)
* *Portrait in Brownstone* (1962)
* *The Rector of Justin* (1964)
* *The Embezzler* (1966)
* *A World of Profit* (1968)
* *I Come as a Thief* (1972)
* *The Dark Lady* (1977)
* *The Country Cousin* (1978)
* *The House of the Prophet* (1980)
* *The Cat and the King* (1981)
* *Watchfires* (1982)
* *Exit Lady Masham* (1983)
* *The Book Class* (1984)
* *Honourable Men* (1986)
* *Diary of a Yuppie* (1987)
* *The Golden Calves* (1988)
* *Fellow Passengers: A Novel in Portraits* (1989)
* *The Lady of Situations* (1990)
* *Three Lives* (1993)
* *The Education of Oscar Fairfax* (1995)
* *Her Infinite Variety* (2000)

### Kontakizunak 
* *The Injustice Collectors* (1950)
* *The Romantic Egoists* (1954)
* *Powers of Attorney* (1963)
* *Tales of Manhattan* (1967)
* *Second Chance: Tales of Two Generations* (1970)
* *The Partners* (1974)
* *The Winthrop Covenant* (1976)
* *Narcissa and Other Fables* (1982)
* *Skinny Island: More Tales of Manhattan* (1987)
* *False Gods* (1992)
* *Tales of Yesteryear* (1994)
* *The Collected Stories of Louis Auchincloss* (1994)
* *The Atonement and Other Stories* (1997)
* *The Anniversary and Other Stories* (1999)
* *Manhattan Monologues* (2002)

### Saiakera 
* *Reflections of a Jacobite* (1961)
* *Pioneers and Caretakers: A Study of Nine American Women Novelists* (1965)
* *On Sister Carrie* ( 1968)
* *Motiveless Malignity* (1969)
* *Edith Wharton: A Woman in Her Time* (1972)
* *Richelieu* (1972)
* ''A Writer's Capital* (1974)
* *Reading Henry James* (1975)
* *Life, Law, and Letters: Essays and Sketches* (1979)
* *Persons of Consequence: Queen Victoria and Her Circle* (1979)
* *False Dawn: Women in the Age of the Sun King* (1985)
* *The Vanderbilt Era: Profiles of a Gilded Age* (1989)
* *Love without Wings: Some Friendships in Literature and Politics* (1991)
* *The Style's the Man: Reflections on Proust, Fitzgerald, Wharton, Vidal, and Others* (1994)
* *The Man Behind the Book: Literary Profiles* (1996)
* *Woodrow Wilson'' (2000)
Roberto Regazzi

thumb|260px|Roberto Regazzik 2008 urtean egindako biolina

**Roberto Regazzi** (Bolonia, 1956ko abuztuaren 20a) oso ezaguna den italiar luthierra da. Txikitatik hasi zen bere instrumentuak sortzen. Otello Bignamiren ikaslea izan zen 1970 urteetan zehar, eta urte batzuk geroxeago, Ansaldo Poggiren biolinak aztertuz, biolin boloniarraren luthier famatua bihurtu zen.

Bere bibolinak munduan zehar ezagunak dira eta Europako Luthierren eta Arketeroen Presidentea izan da.

Haren biolinak, soinu italiarraren esentzia badaukate eta Guarnieri del Gesu-an oinarritutak daude. Gaure egun bere bibolinek Japonian, Alemanian, Estatu Batuetan etab. ezagunak dira. 2006 urtean Boloniako Komertzioko Ganberak, Roberto Regazzik saritu zuen bere lanarengatik. Munduko bibolinista ezagunenak beren instrumentuak erosi eta jotzen dute, esate baterako, Boris Belkin, Ruggiero Ricci, Anne-Sophie Mutter, Franco Gulli, Joaquin Palomares, Franco Mezzena...

## Kanpo estekak 
* Webgune ofiziala
Édouard Caillau

**Édouard Caillau**, okzitaniera arautuan **Calhau**, (Biarritz 1924ko martxoaren 1a - Biarritz? 1990eko martxoaren 15a) euskal aktore eta umorista zen; adopzioz belgikartzat jotzen da sarritan, hala ere jaiotzaz eta beste arlo batzuetan hiri lapurtarrarekin harreman zuzena izan zuen.

## Bruselako *Gaity* 
Adopzioz belgikarra dela esan ohi da Bruselako *Le Gaity* edo *Chez Paul au Gaity* izeneko kabareteko animatzailea izan zelako eta bertan, bereziki Schaarbeek aldiriko udalerrian, urte luzeetan (40tik gora) bizi izan zelako.

*Théâtre de la Gaîté* izenekoaren sotoetan zegoen agertoki hori; antzokiarekin batera ateak itxi zituen behin betiko 1982ko ekainean arrazoi ekonomikoengatik.

Édouard Caillau lokalaren animatzailea izan zen; 1970eko hamarkadan RTB telebista publikoan ematen zen *Chansons à la carte* saioan askotan agertzeak famatu bihurtu zituen bai bera bai kabareta. *Madame la Baronne de la Tronche en Biais* ezizena hartzen zuen Sim aktorearekin egiten zituen duo komikoak Henri Segersen agindupean.

Belgikan saritu zuten 1990ean (ikus 3. erreferentzia); 1988an meritu nazionaleko frantses domina ere eman zioten

## Filmografia 
### Filmak 
* 1969: ''Bruno, l'enfant du dimanche*. Zuzendaria: Louis Grospierre.
* 1971: *Franz*. Zuzendaria: Jacques Brel.
* 1973: *Le Far-West*. Zuzendaria: Jacques Brel.

### Telebistarako 
* 1962: *L'escarpolette*, minitelesaila.
* 1970: *Musique s'il vous plaît* sailaren lehen episodioa, maiatzaren 26koa. Umorezkoa.

## Biarritz gogoan 
1959tik Biarritz Brusela ondoko Elsene udalerriarekin senidetuta dago. Proposamena luzatzen hiru lagunek izan zuten zerikusia: André Dassary kantari biarriztarra (oso arrakastatsua Belgikan), Tony Vanden Bosch (emazte euskalduna zuen Elseneko merkataria) eta **Caillau** bera, Brusela aldean luzaro bizi izan zena; aktorea azpimarratzen dute bultzada egiteko orduan.

Sorterrian badago bere omenezko monumentu xume bat Jean-Baptiste Lassalle plazan, Euskaldunen Kostaldearen gainean Bibi-Beaurivage auzoan; 1992an ezarri zuten eta Christiane Giraud uztariztarrak egina da. Bertako parketxoan aritu ohi zen *Sport-boules* izeneko jokoan. *Édouard Caillau humoriste* idatzita dauka eta kirol honetan baliatzen diren bola batzuk ditu barnean.

## Erreferentziak 
## Ikus, gainera 
* André Dassary

## Kanpo loturak 
*   Caillauren lanak IMDb edo Internet Movie Databasen.
*  Canneseko Zinemaldiko bere esku hartze bakarraren fitxa.
*  Sim lankidearen heriotza francesoir.fr.en.
*  *Rock en Belgique* lanean bere argazkia beste batzuen artean.
*  *Gaity'' kabaretaz kontakizuna.
Bézier kurba

thumb|250px|Lau puntuetan oinarritzen den **Bézieren kurba** kubiko bat.

Geometria eta irudigintzan, **Bézier kurbak** polinomio bidezko kurba parametriko mota bat dira. Bézieren kurba bat marrazteko, bi puntu edo gehiago hartzen dira planoan eta puntu hauen arteko interpolazio polinomial baten bitartez. Irudi editore anitzetan erabiltzen dira, Inkscape, Adobe Photoshop eta GIMP softwareetan esaterako.

## Kanpo estekak